CELEX: 62019TN0872
Language: sl
Date: 2019-12-22 00:00:00
Title: Zadeva T-872/19: Tožba, vložena 22. decembra 2019 – IM/EIB

2.3.2020   
            
            
               SL
            
            
               Uradni list Evropske unije
            
            
               C 68/48
            
         
      Tožba, vložena 22. decembra 2019 – IM/EIB
      (Zadeva T-872/19)
      (2020/C 68/57)
      Jezik postopka: francoščina
      
         Stranki
      
      
         Tožeča stranka: IM (zastopnik: D. Giabbani, odvetnik)
      
         Tožena stranka: Evropska investicijska banka
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  ugotovi, da je ta tožba dopustna;
               
            
                  —
               
               
                  ugotovi, da je utemeljena;
               
            
                  —
               
               
                  ugotovi, da je odločba z dne 3. oktobra 2019 oziroma 9. oktobra 2019 nezakonita in nepravilna;
               
            
                  —
               
               
                  zato Evropski investicijski banki naloži, da zaradi zgoraj navedenih razlogov tožeči stranki plača 143 915,70 EUR iz naslova nepremoženjske škode in 1 726 988,40 EUR iz naslova premoženjske škode oziroma katerikoli drug znesek, ki je lahko celo višji in ki naj ga ex aequo et bono določi Splošno sodišče ali izvedenec, skupaj z zakonitimi zamudnimi obrestmi od vložitve te tožbe do plačila;
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja štiri tožbene razloge.
      
                  1.
               
               
                  Prvi tožbeni razlog: kršitev člena 20 Statuta Evropskega investicijskega sklada, ki določa, da je „[i]zvršni direktor […] imenovan za mandat do petih let in je lahko ponovno imenovan“.
               
            
                  2.
               
               
                  Drugi tožbeni razlog: kršitev dopisa o zaposlitvi tožeče stranke z dne 5. marca 2014 in njegovega dodatka, ker iz teh dokumentov in podaljšanja mandata tožeče stranke po 15. marcu 2017 izhaja dogovor, na podlagi katerega mu je omogočeno opravljanje dela do 67. leta in celo dalj.
               
            
                  3.
               
               
                  Tretji tožbeni razlog: neposredna diskriminacija na podlagi starosti tožeče stranke. Tožeča stranka meni, da je komisija za zaposlitve z zavrnitvijo njene kandidature zgolj na podlagi njene starosti kršila načelo prepovedi diskriminacije.
               
            
                  4.
               
               
                  Četrti tožbeni razlog: kršitev zaupnih in osebnih podatkov tožeče stranke. Tožeča stranka meni, da je komisija za zaposlitve s sklicevanjem na vsebino dopisa o zaposlitvi za utemeljitev svoje odločbe, priznala, da se je seznanila z dokumentom, ki ga ne bi smela imeti v posesti in ki je vseboval osebne podatke v zvezi s tožečo stranko.